**Slovenská spoločnosť klinickej farmakológie, o. z. SLS Informačný list 3/2013**

 Júl 2013

Vážení priatelia, milé kolegyne, kolegovia,

pri príležitosti rozosielania pozvánky na ***22. konferenciu klinickej farmakológie***, ktorá sa v tomto roku koná ako ***6. slovensko-česká konferencia KF***, pripájam srdečné priania dobrej, pokojnej a osvie-žujúcej letnej dovolenky v kruhu Vašich blízkych a drahých – a tiež niekoľko aktuálnych informácií z dia-nia v našom odbore i spoločnosti (SSKF).

1. **Akcie SSKF v roku 2013**
* ***Workshop – „Aktuality SKP - Klinické skúšanie liekov v SR 2013“****, Bratislava, MZ SR,* 22.5.2013 bol podľa mnohých ohlasov, záujmu MZSR, ale najmä početnej účasti a záujmu zástupcov zadávateľov, CRO a skúšajúcich veľmi úspešný. V zmysle jeho záverov a odporúčaní sa následne uskutočnili konkrétne aktivity s cieľom nadviazať na doterajšiu vynikajúcu tradíciu akreditovaného aj neinštitucionálneho vzdelávania v oblasti KS a SKP v SR a ďalej zvýšiť jeho kvalitu a dostupnosť.
* ***6.* *česko-slovenská konferencia KF*** a ***22. konferencia KF*** (výročný kongres našej spoločnosti v roku 2013), **24.-26.10.2013**. V prílohe Predbežný program, formulár Prihlášky na ak-tívnu/pasívnu účasť, formulár Abstraktu. Aktualizácie ***www.klinickafarmakologia.sk***.
* ***TK ÚFKEF LF SZU***
	+ ***Správna klinická prax I***, 3.-4.10.2013,Bratislava - Kramáre, SZU (Limbová 12-14)
	+ ***Farmakoekonomika I***, 7.-8.11.2013,Bratislava - Kramáre, SZU (Limbová 12-14)
	+ ***Pacient a liek I***, 14.11.2013, Bratislava - Kramáre, SZU (Limbová 12-14)

Prihlášky ako zvyčajne: cestou Študijného oddelenia LF SZU v Bratislave ([www.szu.sk](http://www.szu.sk)).

* + - SSKF sa bude podieľať na príprave medzinárodnej konferencie Rady Európy – ***International Bio-ethics Conference „Genetic Tests for Health Purposes in Central and Eastern Europe“***, Bra-tislava, MZSR, 14.-15.11.2013. Účasť na osobitné pozvanie: vyžiadaní odborníci a členovia delegá-cií zúčastnených krajín (bližšie informácie u prezidenta SSKF).
1. **Európsky kongres klinickej farmakológie 2013**
* **11th EACPT Congress 2013**, Geneva, Switzerland, **August 28 - 31, 2013.** Podrobnosti na internetovej adrese <http://www.eacpt2013.org/>
1. **Rozvoj odboru KF v SR** (viď aj bod 1. ohľadom KS a SKP)
* V dňoch 31.5.-1.6.2013 sa z iniciatívy novej hlavnej odborníčky pre KF prim. MUDr. K. Soboňovej uskutočnilo prvé výjazdové **stretnutie výboru SSKF a výkonných KF v praxi**. Venovalo sa naliehavým problémom existencie odboru a jeho uplatnenia v SR. Prítomní poukázali na potrebu i nové možnosti implementácie odboru KF v SR a vypracovali koncepciu jeho ďalšieho rozvoja. Podobné programové, koncepčné stretnutia by sa mali konať pravidelne, aspoň 1-2x ročne.
* Pozývame **nových záujemcov k vstupu SSKF**: členstvo prináša pravidelné informácie o akciách a odborných aktivitách v oblasti KF v SR i v zahraničí, možnosť podieľať sa na dianí v odbore – a postupne, ako veríme, prinesie aj ďalšie benefity. Prosíme, pozvite svojich priateľov a známych!
* **Internetová stránka SSKF –** ***www.klinickafarmakologia.sk***: prosíme o Vaše častejšie návštevy, pripomienky, vhodné príspevky a informácie, ktoré by sme mohli na našej stránke uverejniť.

So srdečným pozdravom – Prof. MUDr. Jozef Glasa, CSc., PhD., prezident SSKF SLS